**ИРГЭДИЙН ТӨЛӨӨЛӨГЧДИЙН ХУРЛААС ТӨЛӨӨЛЛИЙН БОЛОН ХЯНАЛТЫН ЧИГ ҮҮРГЭЭ ҮР ДҮНТЭЙ ХЭРЭГЖҮҮЛЭХ САНАЛ, САНААЧИЛГЫГ ДЭМЖИХ ТЭТГЭЛЭГТ ХӨТӨЛБӨРИЙН УДИРДАМЖ**

**Танилцуулга:**

Иргэдийн Төлөөлөгчдийн Хурал /цаашид “ИТХ” гэх/ нь орон нутгийн иргэд, сонгогчдынхоо ашиг сонирхлыг төлөөлөх, нутаг орныхоо эдийн засаг, нийгмийн асуудлаар тогтоол, шийдвэр, санал, дүгнэлт гаргах, асуудал дэвшүүлэх, иргэдийг төлөөлөн гүйцэтгэх засаглалын үйл ажиллагаанд хяналт тавих чиг үүргийг хуулиар хүлээсэн байгууллага юм.

Улсын Их Хурлын Тамгын газар, НҮБ-ын Хөгжлийн Хөтөлбөр, Швейцарын хөгжлийн агентлагийн хамтран хэрэгжүүлж буй “Монгол Улсын төлөөллийн байгууллагыг бэхжүүлэх нь” төслөөс ИТХ-ын хяналтын болон төлөөллийн чиг үүргээ үр дүнтэй хэрэгжүүлэх санал, санаачилгыг дэмжих тэтгэлэгт хөтөлбөр зохион байгуулдаг. Төслөөс ИТХ-ын үйл ажиллагааг дэмжих ээлжит тэтгэлэгт хөтөлбөрийг зарлаж байна.

2018 онд ИТХ-ын төлөөлөл, хяналтын чиг үүргийг хэрэгжүүлэх санал санаачилгыг дэмжихийн зэрэгцээ Швейцарын хөгжлийн агентлагийн “Ногоон алт-Малын эрүүл мэнд” төсөлтэй хамтран бэлчээрийн менежментийг сайжруулах чиглэлээр нэмэлт тэтгэлэг олгоно.

Тэтгэлэгт хөтөлбөрийн гол зорилго нь нутгийн удирдлагын чадавхыг бэхжүүлэхэд хувь нэмэр оруулах, Хурлын бүрэн эрхийн хүрээнд нутаг дэвсгэртээ нийтийн эрх ашгийн төлөө тухайн орон нутаг, ИТХ-ын тодорхой тулгамдсан асуудлыг шийдвэрлэх бодитой, шинэлэг, бүтээлч арга зүй, хандлагыг бий болгоход чиглэнэ.

**Зохион байгуулагч байгууллагууд:**

* Улсын Их Хурлын Тамгын газар, НҮБ-ын Хөгжлийн хөтөлбөр, Швейцарын хөгжлийн агентлагийн хамтран хэрэгжүүлж буй “Монгол Улсын төлөөллийн байгууллагыг бэхжүүлэх нь” төсөл
* Швейцарын хөгжлийн агентлагийн “Ногоон алт - Малын эрүүл мэнд” төсөл

**Тэтгэлэг олгох чиглэл, сэдэв:**

***А. ИТХ-ын хяналтын чиг үүргийн хүрээнд:***

* Засаг даргын үйл ажиллагааны хөтөлбөр, нийгэм, эдийн засгийг хөгжүүлэх үндсэн чиглэлийн хэрэгжилтэд ИТХ-аас хяналт, үнэлгээ хийх арга зүй, чадавхыг бий болгох;
* Орон нутагт боловсрол, эрүүл мэндийн чиглэлээр үзүүлж буй төрийн үйлчилгээний чанар, хүртээмжид хяналт, үнэлгээ хийх;
* Орон нутгийн төсвийн үйл ажиллагаа /Орон нутгийн хөгжлийн сан, Сум хөгжүүлэх сан, худалдан авах ажиллагаа гэх мэт/- нд иргэдийн оролцоотой хяналтын механизмыг бий болгох;
* Байгаль орчныг хамгаалах хууль тогтоомжийн хэрэгжилтэд хяналт тавих;

***Б. ИТХ-аас иргэдийн оролцоог хангах чиг үүргийн хүрээнд:***

* ИТХ-аас гаргаж байгаа бодлого, шийдвэр, төсөв, төлөвлөгөө, үйл ажиллагааны хөтөлбөрт эмэгтэйчүүд, залуучуудын онцлог хэрэгцээ, ашиг сонирхлыг тусгах зорилгоор Хурлын үйл ажиллагаанд татан оролцуулах;
* Захиргааны хэм хэмжээний акт боловсруулах, төлөвлөлт хийх үйл явцад иргэдийн оролцоог нэмэгдүүлэх, мэдээллийн хүртээмжийг сайжруулах;
* Иргэдийн Төлөөлөгчдийн Хурлын хороод, төлөөлөгчид, иргэдийн болон ТББ-уудын төлөөллийг сургах, чадавхжуулах замаар хяналт, үнэлгээний ажилд татан оролцуулах;

***В. Бэлчээрийн тогтвортой менежментийн хүрээнд:***

* Малчид, орон нутгийн холбогдох байгууллагууд, бусад оролцогч талуудад бэлчээрийн талхагдал, доройтлын хор холбогдлын талаар оновчтой, үр өгөөжтэй арга хэлбэрээр ойлгуулан таниулах арга хэмжээ зохион байгуулах;
* Малчид бэлчээр ашиглалтын хэсгийн зохион байгуулалтад орж ажиллах замаар нийтийн эзэмшлийн бэлчээр нутаг, усны нөөцийг нийтээр хэлэлцэн тогтоосон журмын дагуу төлөвлөгөө, хуваарьтайгаар зүй зохистой ашиглахын давуу талуудыг сурталчлан таниулах;
* Малчдыг орон нутгийн удирдлагатай бэлчээр ашиглалтын гэрээ байгуулах үйл ажиллагааг дэмжих, хэрэгжүүлэхэд нь туслалцаа үзүүлэх;
* Аймаг, сумдын бэлчээр, хадлан ашиглалтын журам, төлөвлөгөө боловсруулах, эвдэрч доройтсон, бохирдсон газрыг орон нутгийн тусгай хамгаалалтад авах, ойн сан бүхий газарт мал бэлчээх, ашиглах, хамгаалахтай холбогдсон хууль тогтоомжийн хэрэгжилтэд хяналт тавих журам боловсруулах, батлах, хэрэгжүүлэх;
* Аймаг, сумдын тухайн жилийн бэлчээр ашиглалтын төлөвлөгөөг малчдын оролцоотой боловсруулах, түүний хэрэгжилтэд тавих хяналтыг сайжруулах;
* Бэлчээр нутгийн доройтолтой холбоотой асуудлыг орон нутгийн нөхцөл байдалд тохируулан шийдвэрлэх оновчтой, шинэлэг арга замуудыг тодорхойлох, турших, баталгаажуулах /тухайлбал, бэлчээр ашиглалттай холбоотой урамшуулал, хариуцлагын механизмыг хэрэгжүүлэх, бэлчээрийн даацыг тохируулах, мал сүргийн зохистой бүтэц, харьцааг барих/.

**Хүрэх үр дүн:**

1/ Иргэдийн саналыг тусгасан, Тогтвортой хөгжлийн зорилтуудыг хэрэгжүүлэхэд чиглэсэн, үндэсний хэмжээнд сайн туршлага, жишиг болохуйц орон нутгийн бодлого, шийдвэрүүд батлагдана;

2/ Төрийн бодлого, хөтөлбөрийн хэрэгжилтэд төрийн бус байгууллагатай хамтран хяналт, үнэлгээ хийж, хэрэгжүүлэхэд тулгарч буй асуудлыг тодорхойлон, шийдвэрлэх санал, зөвлөмжийг боловсруулж, түүний мөрөөр тодорхой арга хэмжээ авсан байна;

3/ ИТХ нь тодорхой аргачлалыг туршиж, үйл ажиллагаандаа нэвтрүүлнэ;

**Тэтгэлэг хэрэгжүүлэх хугацаа:**

Тэтгэлгийн үндсэн үйл ажиллагааг 4-6 сарын хугацаатай хэрэгжүүлнэ.

**Тэтгэлгийн тоо:** Тэтгэлэгт хөтөлбөрийн саналыг дор дурдсан хязгаарт багтаан шалгаруулна.

*А чиглэлээр* 2 аймаг, 7 сум, 1 дүүрэг;

*Б чиглэлээр* 2 аймаг, 7 сум, 1 дүүрэг;

*В чиглэлээр* нийт 23 аймаг, сум /Энэ чиглэлийн тэтгэлэгт “Ногоон алт- Малын эрүүл мэнд” төсөл хэрэгжиж буй Булган, Дорноговь, Дорнод, Дундговь, Хэнтий, Сүхбаатар, Сэлэнгэ, Төв аймгаас хамрагдах боломжтой/

Тэтгэлгийг өрсөлдөөнт сонгон шалгаруулалтын үндсэн дээр явуулах бөгөөд нэг ИТХ-аас зөвхөн нэг санал шалгаруулна. Өмнө нь тэтгэлэгт хөтөлбөрт хамрагдаж байсан ИТХ-ууд санал ирүүлж болно.

**Нэгж тэтгэлгийн санхүүжилтийн дээд хэмжээ:**

|  |  |  |
| --- | --- | --- |
| Аймгийн ИТХ | Сумын ИТХ | Дүүргийн ИТХ |
| 5.0 сая төгрөг | 3.0 сая төгрөг | 4,0 сая төгрөг |

**Сонгон шалгаруулалтын шалгуур үзүүлэлт:**

**Үндсэн:**

* Тэтгэлэг хэрэгжүүлэх хэрэгцээ шаардлага, үндэслэл, зорилго, зорилт, үйл ажиллагаа, үр дүн, төсвийг уялдаа холбоотой, бүрэн, сайн боловсруулсан байх;
* Иргэдийн саналд тулгуурласан, тухайн орон нутагт хэрэгжүүлэх шаардлагатай, гарах үр дүн нь цаашид тогтвортой хэрэгжих боломжтой байх;
* Тэтгэлэг хүсэгч нь аймаг, дүүрэг, сумын ИТХ байх /тэтгэлгийн саналыг ИТХ-ын Тэргүүлэгчдийн хуралдаанаар хэлэлцэж, дэмжсэн байх/;

**Бусад:**

* ИТХ-аас хууль тогтоомжид заасны дагуу хяналт тавих, иргэдийн оролцоог хангах, ил тод байдлыг сайжруулах зорилгыг агуулсан, орон нутгийн түвшинд хэрэглэх аргачлалыг бий болгох эсхүл боловсронгуй болгохоор зорьсон байх;
* Тодорхой тулгамдсан асуудлыг шийдвэрлэх бодитой, шинэлэг, бүтээлч арга зүй, аргачлалыг санал болгосон байх;
* Хэрэгжүүлэх багийн бүрэлдэхүүн, үр шимийг хүртэгсдийн жендэрийн эрх тэгш байдал, нийгмийн бүлгүүдийн төлөөллийг харгалзсан байх;
* Хэрэгжүүлэхэд тулгарч болох бэрхшээл, эрсдэлийг тооцож, даван туулах арга замыг тодорхойлсон байх;
* Иргэдийн оролцоог идэвхжүүлэх, орон нутгийн иргэний нийгмийн байгууллагатай хамтран ажиллахаар төлөвлөсөн байх;

**Санал ирүүлэх хугацаа, хаяг:**

Тэтгэлгийн саналыг **“ИТХ-ын тэтгэлэг-2018 /аймгийн нэр/сумын нэр/**” гарчигтайгаар **2018 оны 3 сарын 16-ны өдрийн 17:00 цаг хүртэл [huralmn@gmail.com](mailto:huralmn@gmail.com)** хаягаар pdf форматаар хүлээн авна. Заасан хугацаанаас хожимдож ирүүлсэн саналыг хүлээн авахгүй.

Тэтгэлгийн удирдамж, саналын маягтыг [www.khural.mn](http://www.khural.mn) цахим хуудсаас татан авч, бүрэн бөглөж ирүүлнэ.

**ИТХ-ЫН ТЭТГЭЛЭГТ ХӨТӨЛБӨРИЙН САНАЛЫН МАЯГТ**

**ҮНДСЭН МЭДЭЭЛЭЛ**

ТӨСЛИЙН ХЭРЭГЖИХ БАЙРШИЛ:

Хот/Аймаг:

Дүүрэг/Сум:

Хороо/Баг:

ТӨСӨЛ ХЭРЭГЖҮҮЛЭХ ИТХ-ЫН ШИЙДВЭР, ХОЛБОГДОХ 3 ХҮНИЙ ХАЯГ :

|  |  |  |  |  |
| --- | --- | --- | --- | --- |
| Овог, нэр | Албан тушаал | Хаяг | Утас | Цахим хаяг |
|  |  |  |  |  |
|  |  |  |  |  |
|  |  |  |  |  |

ТӨСЛИЙН САНАЛ ГАРГАЖ БУЙ ИТХ-ЫН ТОВЧ ТАНИЛЦУУЛГА: бүтэц бүрэлдэхүүн, ажлын албаны орон тоо гэх мэт

ТӨСӨЛ ХЭРЭГЖҮҮЛЖ БАЙСАН ӨМНӨХ ТУРШЛАГА

* “Монгол Улсын төлөөллийн байгууллагыг бэхжүүлэх нь” төслийн тэтгэлэгт хөтөлбөрөөс урьд нь санхүүжилт авч байсан уу?
* Тийм бол, санхүүжилт авч байсан жил, төслийн нэр, төсөл амжилттай хэрэгжсэн эсэх талаар товч бичнэ үү.

**ТӨСЛИЙН ТОДОРХОЙЛОЛТ**

1. ТӨСЛИЙН НЭР

* Төслийн нэрийг товч тодорхой өгөх, уншихад тэтгэлгийн агуулга, үйл ажиллагааг шууд илэрхийлэхүйц буюу хамрагдах нийгмийн бүлэг, асуудлын хүрээ нь тодорхой байхаар товч байх;

1. ТӨСЛИЙН ҮНДЭСЛЭЛ

* Төсөл хэрэгжүүлэх хэрэгцээ шаардлагыг оновчтой тодорхойлж, тухайн саналыг хэрэгжүүлснээр нөхцөл байдлыг хэрхэн өөрчлөхөөр зорьж байгаа талаар бичих;
* Төслийн саналд холбогдох хуулийн зүйл заалт, орон нутгийн тогтоол, шийдвэр, Засаг даргын үйл ажиллагааны мөрийн хөтөлбөрийн холбогдох заалт, үндэслэлийг дурдах;
* Төслийг хэрэгжүүлэх хэрэгцээ шаардлагыг илтгэх статистик мэдээ, нотлох баримт, кейс судалгааг товч дурдан оруулах;

1. ТӨСЛИЙН ХАМРАХ ХҮРЭЭ

* Төслийг хэрэгжүүлэх зорилтот бүлэг буюу хамрах хүрээг маш тодорхой тодорхойлох жишээ нь: ямар сум, баг, хороод, нийгмийн бүлгээр бол залуучууд, эмэгтэйчүүд, тухайн асуудалд эрх ашиг нь хөндөгдөх нийгмийн бүлэг, ямар төрийн байгууллага, хувийн хэвшилд чиглэсэн арга хэмжээ болох, тухайн зорилтот бүлгийг сонгосон үндэслэлийг бичих;
* Тодорхой асуудлыг сонгосон шалтгаан, цар хүрээг бичих;

1. ТӨСЛИЙН ЗОРИЛГО, ЗОРИЛТ

* Төслийн зорилгыг төсөл хэрэгжүүлэх болсон суурь нөхцөл байдалд тулгуурласан, тодорхой үр дүн гаргахад зорьсон байдлаар товч, тодорхой, хэмжигдэхүйц байдлаар томъёолох / SMART шаардлагад нийцүүлэх/;
* Төслийн зорилго 1-2 өгүүлбэрт багтсан байна, түүнд хүрэх зорилтууд дээд тал нь 3-аас хэтрэхгүй байх;

1. ТӨСЛИЙН ҮЙЛ АЖИЛЛАГАА/ АРГАЧЛАЛ

* Төслийн зорилтын хүрээнд хэрэгжүүлэх үйл ажиллагаануудыг маш тодорхой дурдах, хаана, хэнд, ямар бүлгийн хүмүүст, ямар хөтөлбөр, удирдамж, арга зүйгээр ямар байгууллага, хүмүүстэй хамтран зохион байгуулах талаар тодорхой бичих Жишээ нь: *судалгаа явуулах, сургалт зохион байгуулах, хэлэлцүүлэг хийх, зөвлөгөөн зохион байгуулах, журам/хөтөлбөр боловсруулах, хяналт шинжилгээ хийх, цахим хуралдаан явуулах, бүлгийн зохион байгуулалтад оруулах, сурталчилгаа явуулах* гэх мэт;
* Төслийн хүрээнд явуулах үндсэн үйл ажиллагаа дээд тал нь 5 аас хэтрэхгүй байх /зорилтод хамаарахгүй олон үйл ажиллагааг төлөвлөх нь ирүүлсэн саналыг сөргөөр үнэлэхэд нөлөөлнө/;
* Үйл ажиллагааны төлөвлөгөөг хавсралт хүснэгтийн форматаар бүрэн дүүрэн боловсруулж, хийгдэх ажил, хугацаа, хариуцах эзэн, хүрэх үр дүн буюу гарах бүтээгдэхүүнийг товч, тодорхой бичих;
* Үйл ажиллагааг төлөвлөхдөө сонгууль, наадам, зуны амралт болон сургууль цэцэрлэгийн хичээл тарах, цуглах, ойн арга хэмжээ гэх мэт цаг үеийн зайлшгүй ажлууд болон тэтгэлгийн үр дүнд сөргөөр нөлөөлөх аливаа хүчин зүйлийг хэрхэн зохицуулахыг тайлбарлах;
* Монгол Улсын хууль тогтоомж, НҮБ-ын Хөгжлийн хөтөлбөр, Швейцарын хөгжлийн агентлагийн нийтлэг зарчим, дүрэм журамд харшлахгүй байх;

1. ТӨСЛИЙН ҮР ДҮН, БҮТЭЭГДЭХҮҮН

* Төслийн үр дүнд шинэ санаачлага, бусдад түгээх туршлага, аргачлал бий болгох ёстой. Бусад Хурлууд үйл ажиллагаандаа ашиглаж болохуйц жишиг болох аргачлал, дүрэм журам, хөтөлбөр, холбогдох албан тушаалтны ажил үүргийн хуваарьт орох зүйл заалт, иргэдийн бүлэг, зөвлөлийн ажиллах журам гаргах гэх мэт хамгийн багадаа 1 бүтээгдэхүүн гаргахаар зорьсон байна.
* Тухайн орон нутгийн эмэгтэйчүүд, залуучуудаас гарсан санал, санаачлагыг орон нутгийн бодлого, шийдвэрт тусгах үр дүнтэй, тогтвортой, бусад хурлуудад сайн туршлага, жишиг болохуйц хамгийн багадаа 1 санал, санаачлага бий болгохыг тодорхой илэрхийлсэн байна.
* Гарын авлага, аргачлалыг файл хэлбэрээр [www.khural.mn](http://www.khural.mn) цахим хуудсанд нээлттэй, олон нийтэд нийтлэхийг зөвшөөрч буйгаа дурдсан байна.

1. ТӨСӨЛ ХЭРЭГЖҮҮЛЭХ БАГИЙН БҮРЭЛДЭХҮҮН, ОРОЛЦОГЧИД

* Төсөл хэрэгжүүлэх багийн бүрэлдэхүүнийг ИТХ-ын Тэргүүлэгчдийн хуралдаанаар баталсан албан бичгийг ирүүлэх ба төслийн хэрэгжилтийг хангахад ИТХ-ын дарга, нарийн бичгийн дарга нар тодорхой үүрэгтэй заавал оролцох;
* Багийн бүрэлдэхүүнд ИТХ-ын Тэргүүлэгчид, төлөөлөгчид, ажлын алба болон хороодын төлөөлөл, БИНХ, төсөл хэрэгжүүлэх зорилтот бүлгийн /залуучууд, эмэгтэйчүүд, малчид, холбоод/ төлөөлөл гэх мэт оролцоог тэгш хангаж, 5 ба түүнээс дээш хүний бүрэлдэхүүнтэй байх;
* Тэтгэлгийн санал боловсруулах, хэрэгжүүлэх бүх үйл явцад ИТХ-ын Тэргүүлэгчид, төлөөлөгчид, хороод, ажлын албаны ажилтнуудыг өргөнөөр оролцуулах;
* Төсөл хэрэгжүүлэх багийн гишүүдийн овог нэр, албан тушаал, утас, майл хаяг, хариуцах ажил үүрэг болон хариуцсан ажлын төлөвлөгөө, тайлагналтын хуваарийг тодорхой гаргах;
* Төслийг хэрэгжүүлэхэд хамтран оролцох төрийн байгууллага, хувийн хэвшил, төрийн бус байгууллага, иргэдийн зөвлөл, иргэдийн сайн дурын зөвлөлийн хүмүүсийн нэр, албан тушаал, утас, майл хайг, хариуцах ажил үүргийг тодорхой гаргах;

1. ТӨСЛИЙН ЦААШДЫН ТОГТВОРТОЙ БАЙДАЛ

* Төсөл хэрэгжиж дууссаны дараа цаашид үргэлжлэх, туршлага болгон түгээх аргачлал, дүрэм журам, хөтөлбөр, холбогдох албан тушаалтны ажил үүргийн хуваарьт орох зүйл заалт, иргэдийн бүлэг, зөвлөлийн ажиллах журам зэрэг баримт бичиг бий болгохоор төлөвлөсөн байх;
* Төслийн үйл явцыг тогтмол олон нийтэд мэдээлэх, тэтгэлгийн хэрэгжилтийн сургамж, сайн туршлага болох кейсүүдийг тэмдэглэж, баримтжуулах гэх мэт нөлөөлөл сурталчилгаа, баримтжуулалтын үйл ажиллагааг хийх;

1. ТӨСЛИЙН САНХҮҮГИЙН ТӨЛӨВЛӨГӨӨ

* Санхүүгийн тайланг хариуцан хийх хүний нэр, холбоо барих утас, цахим хаяг
* Төсвийг үйл ажиллагааны төлөвлөгөөтэй уялдуулан боловсруулах;
* Төсвийг хэмжих нэгж, тоо ширхэг, нэгжийн үнэ гэх мэт дэлгэрэнгүй, ойлгомжтой, бодитой, үндэслэлтэй боловсруулах;
* Төслийн санхүүжилтээс байгууллагын урсгал зардал, цалингийн зардалд зарцуулж болохгүй;

**Төсөл бэлтгэсэн:** (нэгээс олон гарын үсэг байж болно)

Нэр: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Албан тушаал:\_\_\_\_\_\_\_\_\_\_\_\_\_\_\_\_\_\_

Гарын үсэг:\_\_\_\_\_\_\_\_\_\_\_\_\_\_\_\_\_\_\_\_\_

Огноо: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Хавсралт

|  |  |  |  |  |  |
| --- | --- | --- | --- | --- | --- |
|  | **ҮЙЛ АЖИЛЛАГААНЫ ҮЛГЭРЧИЛСЭН ТӨЛӨВЛӨГӨӨ** | | | | |
| № | Зорилт | Үйл ажиллагаа | Хугацаа | Хариуцах эзэн | Хүрэх үр дүн/ бүтээгдэхүүн |
| 1. Сургалт зохион байгуулах | | | | | |
| 1.1 | Зорилт 1 | Ажлын хэсэгт буюу төлөөлөгчдөд |  |  |  |
| 1.2 | ....иргэдэд |  |  |
| 1.3 |  |  |  |
| 2. Нийтийн сонсгол явуулах | | | | | |
| 2.1 | Зорилт 1 | …. Багийн иргэдэд |  |  |  |
| 2.2 | .....-р багийн иргэдэд |  |  |
| 2.3 | .... р багийн эмэгтэйчүүдэд |  |  |
| 2.4 |  |  |  |
| 3. Хяналт шинжилгээ/ судалгаа хийх | | | | | |
| 3.1 | Зорилт 2 | .....-р багийн .... компани |  |  |  |
| 3.2 | .... сумын .....-р баг |  |  |
| 3.3 | .....сумын -р сургууль |  |  |
| 3.4 | ..... сумын хүн эмнэлэг |  |  |
| 4. Хэлэлцүүлэг | | | | | |
| 4.1 | Зорилт 2 | Сонгосон асуудлаар |  |  |  |
| 4.3 | Нийгмийн бүлгүүдийн хэлэлцүүлэг |  |  |
| 4.4 | Хэлэлцүүлгийг баримтжуулах, бичлэг хийх |  |  |
| 5. Хөтөлбөр, журам боловсруулах | | | | | |
| 5.1 | Зорилт 3 | Ажлын хэсгийн эхний хуралдаан |  |  |  |
| 5.2 | .Хөтөлбөр, журманд тусгах .... багийн иргэдийн/ залуучуудын саналыг авах уулзалт, хэлэлцүүлэг |  |  |
| 5.3 | Хөтөлбөрийг хэлэлцэж, батлуулах ИТХ-ын хуралдаан |  |  |
| 6.Нөлөөлөл, сурталчилгааны ажил | | | | | |
| 6.1 | Зорилт 3 | Тараах материал олшруулах, түгээх |  |  |  |
| 6.2 | Гарын авлага хэвлэх |  |  |
| 6.3 | Орон нутгийн ТВ-ээр сурталчлах |  |  |
| 6.4 | [www.khural.mn](http://www.khural.mn) цахим хуудсанд мэдээлэл тавих |  |  |

Тайлбар: Загвар байдлаар жишээ татсан үйл ажиллагааны төлөвлөгөөний хүснэгт болно.